ZMLUVA O ODBORNEJ PRAXI
pre študijný program Náboženská a kultúrna mediácia
uzatvorená podľa § 75 ods. 1 písm. c) zákona č. 300/2025 Z. z. o vysokých školách a o zmene a doplnení niektorých zákonov a § 51 zákona č. 40/1964 Zb. Občianskeho zákonníka v znení neskorších predpisov (ďalej len „zmluva“)
	TRNAVSKÁ UNIVERZITA V TRNAVE
Hornopotočná 23, 918 43 Trnava · IČO: 318 25 249
Zastúpená: prof. ThLic. Miloš Lichner, D.Th., rektor
Súčasť: Teologická fakulta
Kostolná 1, 814 99 Bratislava
Zastúpená: ThDr. ICDr. Remigiusz Piotr Górski, PhD.,
univ. docent, dekan
Kontakt TF TU: ........................................................
(ďalej len „TF TU“)
	POSKYTOVATEĽ ODBORNEJ PRAXE
Názov / meno a priezvisko: ........................................................
Zastúpený: ................................................................
Sídlo / adresa: ..........................................................
IČO (ak je pridelené): ...............................................
Register a zápis, ak sa zapisuje: ...............................
Kontakt: ...................................................................
(ďalej len „poskytovateľ“)


(TF TU a poskytovateľ ďalej spolu aj „zmluvné strany“)
Článok 1 – Predmet a organizácia
Predmetom zmluvy je zabezpečenie bezodplatnej odbornej praxe zo strany poskytovateľa v rámci svojich kapacitných možností pre súčasných aj budúcich študentov TF TU v programe Náboženská a kultúrna mediácia. Študenti budú koordinovaní koordinátormi/kontaktnými osobami, ktoré informujú o mieste, termínoch, rozsahu a cieľoch praxe podľa informačných listov predmetov.
Článok 2 – Podmienky a organizačné zabezpečenie
2.1 Poskytovateľ zabezpečí odborné vedenie, bezpečné podmienky a pred začatím odbornej praxe preukázateľné poučenie o bezpečnosti a ochrane zdravia pri práci, ochrane pred požiarmi a pracoviskovom režime v súlade s príslušnými ustanoveniami zákona č. 314/2001 Z. z. o ochrane pred požiarmi v znení neskorších predpisov a preukázateľne preškolí každého študenta o požiadavkách ochrany pred požiarmi v objektoch a priestoroch podľa § 20 ods. 1 vyhlášky MV SR č. 121/2002 Z. z. o požiarnej prevencii v znení neskorších predpisov oprávnenou osobou. Potvrdí študentom absolvované hodiny a zhodnotí prax.
2.2 TF TU zabezpečí prípravu, metodickú podporu a hodnotenie odbornej praxe. Študentov preukázateľne oboznámi o povinnosti dodržiavať mlčanlivosť o skutočnostiach, o ktorých sa dozvedeli v súvislosti s výkonom odbornej praxe, a to aj po ukončení tejto praxe. Strany chránia osobné a dôverné údaje podľa právnych predpisov a sprístupnia len nevyhnutné údaje. Výstupy TF TU využije len na vyučovanie, bez identifikácie klientov.
Článok 3 – Trvanie a skončenie zmluvy
3.1 Zmluva sa uzatvára na dobu [URČITÚ do ........................ / NEURČITÚ].
3.2 Zmluvu je možné ukončiť uplynutím určenej doby, písomnou dohodou alebo písomnou výpoveďou ktorejkoľvek strany aj bez dôvodu s trojmesačnou lehotou od doručenia. Začaté praxe sa dokončia do skončenia zmluvy; inak TF TU zabezpečí ich pokračovanie u iného zmluvného partnera.
Článok 4 – Bezpečnosť a zodpovednosť
Pri ohrození zdravia alebo závažnom porušení povinností môže každá zmluvná strana odbornú prax ihneď prerušiť a oznámi to bezodkladne druhej zmluvnej strane. Úraz či vzniknutú škodu si strany bezodkladne oznámia. Zodpovednosť za škodu upravujú právne predpisy SR. Práva a povinnosti zmluvných strán pri predchádzaní hroziacim škodám a zo zodpovednosti za vznik prípadnej škody, ktoré nie sú upravené v tejto zmluve, sa riadia všeobecne záväznými právnymi predpismi, predovšetkým § 415 až § 450 Občianskeho zákonníka.
Článok 5 – Účinnosť a zmeny zmluvy
5.1 Táto zmluva nadobúda platnosť dňom obojstranného podpisu štatutárnymi orgánmi zmluvných strán a účinnosť dňom nasledujúcim po dni jej zverejnenia v zmysle § 47a ods. 1 Občianskeho zákonníka v znení neskorších predpisov, v spojení s § 5a zákona č. 211/2000 Z. z. o slobodnom prístupe k informáciám v znení neskorších predpisov. Zmluvné strany podpisom vyjadrujú súhlas s jej zverejnením v plnom rozsahu.
5.2 Zmluva môže byť doplnená alebo zmenená len po vzájomnej dohode zmluvných strán vo forme písomných, vzostupne očíslovaných dodatkov.  5.3 Zmluva má dva rovnopisy, po jednom pre každú stranu.  5.4 Zmluvné strany vyhlasujú, že si zmluvu prečítali, jej obsahu porozumeli, uzatvorili ju slobodne, vážne a určite, nie v tiesni ani za nápadne nevýhodných podmienok, a na znak súhlasu ju bez výhrad podpisujú.
	Za TF TU
V Bratislave, dňa ........................
................................................................
ThDr. ICDr. Remigiusz Piotr Górski, PhD.
univ. docent, dekan
	Za poskytovateľa
V ........................, dňa ........................
................................................................
Meno: ........................................................
Funkcia: ....................................................







